CELEX: 62019CN0321
Language: da
Date: 2019-04-18 00:00:00
Title: Sag C-321/19: Anmodning om præjudiciel afgørelse indgivet af Oberverwaltungsgericht für das Land Nordrhein-Westfalen (Tyskland) den 18. april 2019 — BY og CZ mod Forbundsrepublikken Tyskland

1.7.2019   
            
            
               DA
            
            
               Den Europæiske Unions Tidende
            
            
               C 220/20
            
         
      Anmodning om præjudiciel afgørelse indgivet af Oberverwaltungsgericht für das Land Nordrhein-Westfalen (Tyskland) den 18. april 2019 — BY og CZ mod Forbundsrepublikken Tyskland
      (Sag C-321/19)
      (2019/C 220/26)
      Processprog: tysk
      
         Den forelæggende ret
      
      Oberverwaltungsgericht für das Land Nordrhein-Westfalen
      
         Parter i hovedsagen
      
      
         Sagsøger: BY og CZ
      
         Sagsøgt: Forbundsrepublikken Tyskland
      
         Præjudicielle spørgsmål
      
      
                  1.
               
               
                  Kan en individuel afgiftspligtig person ved de nationale retter påberåbe sig overholdelse af bestemmelserne om beregning af vejafgift i henhold til artikel 7, stk. 9, artikel 7a, stk. 1 og 2, i direktiv 1999/62/EF som ændret ved direktiv 2006/38/EF (1) (uafhængigt af de deri anførte bestemmelser i henhold til artikel 7a, stk. 3, sammenholdt med bilag III), såfremt medlemsstaten, da den fastlagde vejafgiften ved lov, ikke overholdt disse bestemmelser i fuldt omfang eller gennemførte dem ukorrekt til skade for den, der skal erlægge vejafgiften?
               
            
                  2.
               
               
                  Såfremt spørgsmål 1 besvares bekræftende:
                  
                              a)
                           
                           
                              Kan omkostninger til færdselspoliti også medregnes som omkostninger ved drift af infrastrukturnettet som omhandlet i artikel 7, stk. 9, andet punktum, i direktiv 1999/62/EF som ændret ved direktiv 2006/38/EF?
                           
                        
                              b)
                           
                           
                              Medfører en overskridelse af de forventede infrastrukturomkostninger i forbindelse med den vægtede gennemsnitlige vejafgift på
                              
                                          aa)
                                       
                                       
                                          op til 3,8%, særligt når der inddrages omkostninger, som reelt ikke kan medregnes,
                                       
                                    
                                          bb)
                                       
                                       
                                          op til 6 %
                                          en tilsidesættelse af forbuddet mod omkostningsoverskridelse i henhold til artikel 7, stk. 9, i direktiv 1999/62/EF som ændret ved direktiv 2006/38/EF med den konsekvens, at den nationale lovgivning ikke finder anvendelse i denne henseende?
                                       
                                    
                        
            
                  3.
               
               
                  Såfremt spørgsmål 2 b) besvares bekræftende:
                  
                              a)
                           
                           
                              Skal Domstolens dom af 26. september 2000 — C-205/98 (2) — (præmis 138) forstås således, at en betydelig omkostningsoverskridelse ikke i sidste ende kan udlignes ved en efterfølgende beregning af omkostningerne, der fremlægges under retssagen og har til formål at påvise, at den fastlagte vejafgift i sidste ende faktisk ikke overskrider de forventede omkostninger?
                           
                        
                              b)
                           
                           
                              Såfremt spørgsmål 3 a) besvares benægtende:
                              Skal en efterfølgende beregning af omkostningerne efter udløbet af beregningsperioden i fuldt omfang baseres på de faktiske omkostninger og de faktiske vejafgiftsindtægter, dvs. ikke på antagelserne herom i den oprindelige prognostiske beregning?
                           
                        
            
         (1)  EUT 2006, L 15, s. 8.
      
         (2)  EFT 2000, C 335, s. 10.